#  Od 27. do 29. ožujka 2019. održana je u Šibeniku državna smotra literarnog, dramsko-scenskog i novinarskog stvaralaštva učenika srednjih škola – LiDraNo 2019.

#   Na smotri se pojedinačnim scenskim nastupom predstavio MATIJA STUHNE, učenik 3. Eb razreda Srednje škole Zabok koji je izveo crticu Antuna Gustava Matoša *Kip domovine leta 188\*.* Članovi povjerenstva za pojedinačne nastupe bili su akademski glumci Barbara Rocco, Franka Klarić i Ivan Đuričić. Nakon izvedenih pojedinačnih nastupa održan je okrugli stol na kojem su komentirane sve izvedbe. Povjerenstvo je posebno pohvalilo i izdvojilo Matijin nastup zbog sigurne interpretacije i jednostavnosti izvedbe kojom je bez suvišnih pokreta slikovito dočarao atmosferu i živopisne karaktere junaka izvedene crtice. Kao posebnu kvalitetu izdvojili su i njegov predivan glas.

#  Matijina je mentorica bila profesorica Ingrid Lončar.



